

ข่าวประชาสัมพันธ์

**เอสซีจี อินเตอร์เนชั่นแนล เปิดตัว EV Solution Platform**

**โซลูชันเพื่อธุรกิจยานยนต์ไฟฟ้าพลังงานสะอาดที่ให้บริการครบวงจร**

**ภายใต้แนวคิด “Smart Clean Mobility”**

บริษัท เอสซีจี อินเตอร์เนชั่นแนล คอร์ปอเรชั่น จำกัด รุกธุรกิจยานยนต์ไฟฟ้า (Battery Electric Vehicle : BEV) บูรณาการบริการด้านต่างๆ เพื่อรองรับการใช้งานยานยนต์ไฟฟ้าในประเทศไทย เอื้อประโยชน์ต่อผู้ใช้งานกลุ่มองค์กรในทุกประเภท เปิดตัว EV Solution Platform โซลูชันเพื่อธุรกิจยานยนต์ไฟฟ้าที่สามารถให้บริการได้อย่างครบวงจร

**นายอบิจิต ดัดต้า กรรมการผู้จัดการ บริษัท เอสซีจี อินเตอร์เนชั่นแนล คอร์ปอเรชั่น** จำกัด กล่าวว่า

“ในปัจจุบันทั่วโลกต่างตระหนักถึงปัญหาจากผลกระทบของภาวะโลกร้อนที่มีส่วนเกิดจากการปล่อยมลพิษจากยานยนต์สู่ชั้นบรรยากาศโดยเฉพาะในภาคธุรกิจที่ผู้ประกอบการต่างสนใจเปลี่ยนมาใช้ยานยนต์พลังงานไฟฟ้า แต่ยังมีความกังวลเรื่องความคุ้มค่า เหมาะสมกับการใช้งาน รวมถึงการดูแลรักษาหลังการขาย ทางบริษัทฯ จึงพร้อม**ตอบโจทย์ความต้องการเชิงลึกในกลุ่มลูกค้าธุรกิจ** ด้วยการพัฒนาแพลตฟอร์มที่เป็น Ecosystem ของยานยนต์ไฟฟ้าแบบครบวงจร ด้วยแนวคิด “**Smart Clean Mobility**” โดยร่วมมือกับพันธมิตรที่มีความเชี่ยวชาญส่งมอบผลิตภัณฑ์และบริการต่าง ๆ ครอบคลุมตั้งแต่ **1.การคัดสรรผู้ผลิต (Suppliers)** ยานยนต์ไฟฟ้าโดยเน้นที่คุณภาพและความปลอดภัยของแบตเตอรี่  **2.บริการจัดหา (Sourcing)** อุปกรณ์ Charger ระบบกักเก็บพลังงาน (Energy Storage System : ESS) และสรรหาเทคโนโลยีใหม่ๆ เพื่อรองรับการใช้งานร่วมกับพลังงานทางเลือก เช่น Solar roof อีกทั้งสรรหาเทคโนโลยีในการนำแบตเตอรี่ที่ครบอายุการใช้งานมาแปรสภาพให้เป็นระบบกักเก็บพลังงาน รวมถึงจัดหาพนักงานขับรถ **3.**การจัดเตรียมศูนย์กระจาย**ชิ้นส่วนอะไหล่** **(Spare Part)** ของยานยนต์ไฟฟ้า **4.การประกอบรถยนต์ (Assembly)** ได้แก่การนำเข้าชิ้นส่วนอะไหล่จากมาจากต่างประเทศ เพื่อประกอบรวมกับชิ้นส่วนอะไหล่ภายในประเทศหรือการแปลงสภาพจากรถเครื่องยนต์สันดาปภายในเป็นรถยนต์ไฟฟ้า **5.การซ่อมบำรุง (Maintenance)** ด้วยเครือข่ายทั้งที่เป็นรูปแบบศูนย์บริการ (Service Center) และทีมบริการเคลื่อนที่ (Mobile Service) **6.Internet of Vehicle** การพัฒนาระบบ IoT ในรถยนต์ไฟฟ้าเพื่อตอบโจทย์ด้านการบำรุงรักษายานยนต์ไฟฟ้า ความสามารถในการติดตามสถานะการทำงานของยานยนต์ไฟฟ้าแบบเรียลไทม์ เพื่อปรับปรุงประสิทธิภาพและเพิ่มความปลอดภัยในการทำงานของรถให้มากยิ่งขึ้น 7.**สถานีชาร์จ (Charging Station)** ด้วยการสร้างเครือข่ายสถานีอัดประจุไฟฟ้า (Charging Station Network) เพื่อขยายขอบเขตการให้บริการ **8.การเงิน (Finance)** นำเสนอรูปแบบทางการเงินที่หลากหลาย (Financial Package) ทั้งรูปแบบสัญญาเช่าซื้อ (leasing) และอื่นๆ เพื่อเป็นทางเลือกให้แก่ลูกค้า”

ปัจจุบันเอสซีจี อินเตอร์เนชั่นแนล มีบริการจัดหายานยนต์พลังงานไฟฟ้า (Battery Electric Vehicle) สำหรับลูกค้าธุรกิจและองค์กร เช่น รถยก (EV Forklift) รถบรรทุก (EV Truck and EV Trailer) รถบัส (EV Bus), รถตู้ขนาดเล็ก (EV mini-Van) และรถยนต์นั่งส่วนบุคคล (EV Passenger Car) ทั้งหมดนี้ เป็นส่วนหนึ่งของแผนการพัฒนาธุรกิจยานยนต์ไฟฟ้าในประเทศไทยควบคู่ไปกับความมุ่งมั่นที่จะยกระดับคุณภาพชีวิตของผู้คนในสังคมและการสร้างสรรค์สิ่งแวดล้อมให้ดีขึ้นอย่างยั่งยืนสอดคล้องกับแนวคิด ESG

สำหรับภาคธุรกิจที่สนใจบริการEV Solution Platform หรือผู้ผลิตที่สนใจเข้ามาร่วมเป็นส่วนหนึ่งใน Ecosystem ของธุรกิจยานยนต์ไฟฟ้าของเอสซีจี อินเตอร์เนชั่นแนล สามารถดูข้อมูลเพิ่มเติมได้ที่ <https://scginternational.com/distribution/distribution-solutions/> หรือติดต่อสอบถามข้อมูลได้ที่ +668-692-82424 หรืออีเมล kittisch@scg.com